מסכים של עשן מכל הצדדים והיא הולכת את דרכה ברגליים יחפות והנשימה לגבר הולכת וגוברת כשהיא משילה מעליה את השכבות ובחיקו של גבר מתנדנדת על עונג היא תינוקת שמקבלת פטמת שד והיא לא יודעת, היא לעולם לא תדע את הכישוף שניכר בפניה כשרק להביט בעיניה העצומות ופיה מעורר תחושות של גבר שרואה אישה חדשה ישנה ובאה כחדשה מארץ כנען דורות על דורות היו פרצופים כאלה הם חצו את סיני ועכשיו בזוהר השמש המסנוורת הם קיבלו חנינה מדודה מחדש כשגברים מנשקים את צווארה והיא יודעת שהיא חזקה אבל מעדיפה לנהוג כחתלתולה לאט-לאט בזרם היא רוצה להיסחף כמו עלה בנחל את כל שפכי המים הקטנים והמערבולות הקטנות אל הים הגדול הוא רק מחכה הם לא יודעים, הם לא יידעו הם לא יודעים, והיא מעדיפה לשכוח אבל היא שייכת למדבר.